ભોપાલ, 29 ઓગસ્ટ : સ્વયંને ભગવાન માનનારા અને 16 વર્ષની કિશોરી પર બળાક્તારના આરોપમાં ફસાઇ ગયેલા ધર્મગુરુ આસારામ બાપુ પોતાના પર લાગેલા આરોપોને કારણે સમસમી ઉઠ્યા છે. અત્યાર સુધી પોતે સાફ અને નિર્દોષ હોવાનું રટણ ચલાવી રહેલા આસારામ હવે ગુસ્સો કાઢી રહ્યા છે. હવે તેઓ પોતાની સામે ઘડવામાં આવેલા આરોપોને કાવતરામાં ખપાવી રહ્યા છે. તેમણે પોતાની સામે વર્ષેથી સોનિયા ગાંધી અને તેમનો દીકરો રાહુલ ગાંધી હાથ ધોઇને પડી ગયા છે અને કાવતરું ઘડી રહ્યા છે તેવા આરોપો મુક્યા છે.